《汾阴曲》
宋代·李新

吾爱西河段干木，凛然节槩凌孤竹。遗风扫地青冢存，汾水千年为谁绿。

水边剑佩锵寒玉，熊车来作江阳牧。忠梗峨峨一面霜，想像古人今在目。

我叹今人似古人，丝桐为播汾阴曲。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。